open-index/open-wikipedia-markdown huggingface dataset:
Παύλος Προσαλέντης (ο νεότερος)

Ο **Παύλος Προσαλέντης**, ο νεότερος (Κέρκυρα 1857-Αλεξάνδρεια 1894) ήταν Έλληνας ζωγράφος, του 19ου αιώνα και ένας από τους σημαντικούς Κερκυραίους εικαστικούς που άκμασαν μετά την ένωση των Επτανήσων με την Ελλάδα. 

## Βίος
Γεννήθηκε το 1857 στην Κέρκυρα. Κατάγονταν από ονομαστή Κερκυραϊκή οικογένεια και ήταν πρωτότοκος γιος του επίσης ζωγράφου Σπυρίδωνα Προσαλέντη και εγγονός του Παύλου Προσαλέντη. Αδέρφια του ήταν οι ζωγράφοι Αιμίλιος και Ελένη Προσαλέντη. Σπούδασε στην Αθήνα, τη Νάπολη και το Παρίσι. Μεταξύ των δασκάλων του συμπεριλαμβάνονταν ο πατέρας του αλλά και ο Νικηφόρος Λύτρας. Στη συνέχεια εργάστηκε για μεγάλο χρονικό διάστημα στην Αλεξάνδρεια της Αιγύπτου όπου δημιούργησε τα περισσότερα από τα έργα του. Απεβίωσε στην αιγυπτιακή πόλη το 1894.

## Τεχνοτροπία και έργο
Η ζωγραφική του επηρεάστηκε σε μεγάλο βαθμό από τις σπουδές του στη Γαλλία παρά από την ιδεαλιστική τεχνική της ιταλικής σχολής. Κύρια γνωρίσματα του Προσαλέντη αποτελούν το ρεαλιστικό και ακαδημαϊκό του ύφος ενώ σημαντική ήταν και η επιρροή του περιβάλλοντος στο οποίο έζησε στην Αίγυπτο. Το έργο του περιλαμβάνει θαλασσογραφίες, τοπιογραφίες, προσωπογραφίες (στις οποίες συνδύαζε την απόδοση των φυσιογνωμικών χαρακτηριστικών με τη διείσδυση στον εσωτερικό κόσμο του εικονιζόμενου) αλλά και πίνακες ηθογραφικού περιεχομένου. Τόσο ο ίδιος όσο κι ο αδελφός του Αιμίλιος (1859-1926) διακρίθηκαν για τις θαλασσογραφίες τους, με αφομοιωμένες επιδράσεις από το Παρίσι και δική τους προσωπική ο καθένας ατμόσφαιρα, στα ιστορικά θέματά τους.  

Έργα του Παύλου Προσαλέντη βρίσκονται σε διάφορα μουσεία ( όπως π.χ. η προσωπογραφία του Γεωργίου Αβέρωφ στην Πινακοθήκη Ε. Αβέρωφ του Μέτσοβου και η ελαιογραφία του καπουτσίνου στο Παράρτημα Κέρκυρας της Εθνικής Πινακοθήκης) και ιδιωτικές συλλογές.  

## Γκαλερί

Προσαλέντης Παύλος.jpg| Θαλασσογραφία. Ελαιογραφία σε μουσαμά.
Αγορά του Καΐρου.jpg|Ελαιογραφία σε χαρτόνι.
Averof George by P. Prosalentis.jpg|Ο Γεώργιος Αβέρωφ.
*Προσαλέντης Παύλος.jpg|Πορτραίτο ανδρός.


## Παραπομπές


## Εξωτερικοί σύνδεσμοι
* 

Κατηγορία:Έλληνες ζωγράφοι του 19ου αιώνα
Κατηγορία:Οικογένεια Προσαλέντη
Πρόεδρος της Δημοκρατίας

Ο **Πρόεδρος της Δημοκρατίας** (αρχ. ελλ. *προ-* + *έδρα*) είναι ο Αρχηγός ενός κράτους και τυπικά ο πρώτος πολίτης του. Είναι ο "φύλακας" του Συντάγματος μίας χώρας, διότι προσυπογράφει τους νόμους, οι οποίοι είναι σύμφωνοι με το Σύνταγμα ή τους καταργεί, εάν σύμφωνα με το Σύνταγμα είναι αντισυνταγματικοί. Ο Πρόεδρος της Δημοκρατίας συνήθως ασκεί την εκτελεστική εξουσία. Επίσης, ο Πρόεδρος της Δημοκρατίας είναι αιρετός και έχει τη δυνατότητα να επανεκλεγεί. Το αξίωμα υπάρχει συνήθως σε χώρες στις οποίες έχει καταργηθεί η μοναρχία. Στην Προεδρική Δημοκρατία ο Πρόεδρος είναι ταυτόχρονα και Αρχηγός της Κυβέρνησης. Στην περίπτωση του Ημιπροεδρικού συστήματος, ο Πρωθυπουργός είναι πρόεδρος της κυβέρνησης, αλλά ο ΠτΔ έχει σημαντικές αρμοδιότητες που ανάλογα με τη χώρα μπορεί να είναι μεγαλύτερες, μικρότερες ή ισάξιες σε σύγκριση με τις αρμοδιότητες του πρωθυπουργού. Αντίθετα, στην Προεδρευομένη Κοινοβουλευτική Δημοκρατία δεν έχει ουσιαστικές πολιτικές αρμοδιότητες.

## Ο Πρόεδρος της Δημοκρατίας σε διάφορες μορφές της δημοκρατίας
### Προεδρευομένη
Στην Προεδρευομένη Κοινοβουλευτική Δημοκρατία, ο Πρόεδρος της Δημοκρατίας είναι αιρετός, δεν εκλέγεται απευθείας από τον λαό, αλλά από το Κοινοβούλιο και έχει περιορισμένες πολιτικές αρμοδιότητες, όπως στην Ελλάδα. Σε ορισμένες Προεδρευόμενες Δημοκρατίες και ο Πρόεδρος εκλέγεται από τον λαό π.χ. Βουλγαρία, Βόρεια Μακεδονία κ.α. Αρχηγός της Κυβέρνησης είναι ο Πρωθυπουργός.

### Προεδρική Δημοκρατία
Στην Προεδρική Δημοκρατία, o Πρόεδρος της Δημοκρατίας δεν είναι μόνο Αρχηγός του Κράτους, αλλά και Αρχηγός της Κυβέρνησης και εκλέγεται άμεσα από το λαό ή από ένα ειδικό σώμα εκλεκτόρων, όπως οι ΗΠΑ, η Κυπριακή Δημοκρατία κ.ά. Υπάρχουν περιπτώσεις που μια Προεδρική Δημοκρατία μπορεί να έχει και το αξίωμα του πρωθυπουργού, ο οποίος δεν έχει κάποιο ουσιαστικό ρόλο. Χώρες όπως η Λευκορωσία, το Καζακστάν, το Ουζμπεκιστάν, το Τουρκμενιστάν, το Τατζικιστάν κτλ., για παράδειγμα, έχουνε πλήρη προεδρική δημοκρατία με τις υπερεξουσίες του προέδρου και τον απόλυτα συμβολικό ρόλο του πρωθυπουργού.

### Ημιπροεδρικό σύστημα
Στο ημιπροεδρικό σύστημα, το οποίο είναι παραλλαγή της Προεδρικής Δημοκρατίας, υπάρχει και Πρόεδρος της Δημοκρατίας και Πρωθυπουργός. Ο Πρόεδρος της Δημοκρατίας και ο Πρωθυπουργός μοιράζονται την εκτελεστική εξουσία είτε με τον πρώτο να κατέχει πιο μεγάλη εξουσία όπως Ρουμανία, Γαλλία, Ρωσία κ.α., είτε με τον δεύτερο να έχει πιο μεγάλο ρόλο όπως για παράδειγμα η Πορτογαλία, η Πολωνία κτλ.

## Δείτε επίσης
*Προεδρευομένη κοινοβουλευτική δημοκρατία
*Προεδρική κοινοβουλευτική Δημοκρατία
*Ημιπροεδρική Κοινοβουλευτική Δημοκρατία

Κατηγορία:Πολιτική
Κατηγορία:Δημοκρατία

Κατηγορία:Αρχηγοί κράτους
Κόμμα του Κέντρου (Γερμανία)

Το **Γερμανικό Κόμμα του Κέντρου** (γερμανικά: Deutsche Zentrumspartei) ή απλώς **Κέντρο** (Zentrum) είναι ένα καθολικό πολιτικό κόμμα στη Γερμανία κατά τη διάρκεια του Β΄ Ράιχ και της Δημοκρατίας της Βαϊμάρης. 

Το κόμμα σχηματίστηκε το 1870 και αγωνίστηκε στη διάρκεια του λεγόμενου *[[Κουλτούρκαμπφ]]* (η λέξη σημαίνει αγώνας για την κουλτούρα, τον πολιτισμό, και αναφέρεται στη σύγκρουση για τη μείωση της επιρροής της Καθολικής Εκκλησίας στα γερμανικά πράγματα, που εξαπέλυσε ο πρωθυπουργός της Πρωσίας και καγκελάριος της Γερμανίας Όττο φον Μπίσμαρκ), καταλαμβάνοντας σε σύντομο χρονικό διάστημα το ένα τέταρτο των εδρών του Ράιχσταγκ (γερμανική Βουλή), όπου λόγω των κεντρώων θέσεών του στα περισσότερα ζητήματα, διαδραμάτισε αποφασιστικό ρόλο στο σχηματισμό διάφορων πλειοψηφιών, έχοντας έτσι τη δύναμη προώθησης αρκετών συμφερόντων του.

Όταν οι Ναζί ανήλθαν στην εξουσία, το κόμμα αυτοδιαλύθηκε στις 5 Ιουλίου 1933, λόγω σχετικού όρου μεταξύ της Αγίας Έδρας και της Γερμανίας για την υπογραφή του λεγόμενου «Ραϊχσκονκορδάτου».

Μετά τον Β΄ Παγκόσμιο Πόλεμο το κόμμα επανιδρύθηκε, αλλά δεν κατάφερε να αρθεί στο παλαιό του κύρος, καθώς τα περισσότερα μέλη του εντάχθηκαν στη νεοπαγή Χριστιανοδημοκρατική Ένωση. Το Κόμμα του Κέντρου παρέμεινε στη γερμανική Βουλή μέχρι το 1957, ως περιθωριακός πλέον κομματικός σχηματισμός, με παρουσία κυρίως στο κρατίδιο της Βόρειας Ρηνανίας-Βεστφαλίας.

Κατηγορία:Πρώην πολιτικά κόμματα στη Γερμανία
Κατηγορία:Γερμανική Αυτοκρατορία
Κατηγορία:Καθολικισμός στη Γερμανία
Κατηγορία:Πολιτικά κόμματα της Δημοκρατίας της Βαϊμάρης
Απόλλων Λεμεσού

Ο **Απόλλων Λεμεσού** είναι αθλητικός σύλλογος με έδρα τη Λεμεσό της Κύπρου. Διατηρεί αθλητικά τμήματα ποδοσφαίρου (ανδρών και γυναικών), καλαθόσφαιρας και πετοσφαίρισης.

## Ιστορία
Ο σύλλογος ιδρύθηκε ως «Αθλητικός Μουσικός Όμιλος Απόλλων Λεμεσού» στις 14 Απριλίου του 1954. Σημαντικό ρόλο στην ίδρυση του συλλόγου διαδραμάτισε η πολιτική κατάσταση στη νήσο. Η ονομασία του συλλόγου δόθηκε από τον Χριστάκη Σαββίδη, γραμματέα της συντονιστικής επιτροπής των Εθνικολαϊκών Συλλόγων. Έμβλημά του ο θεός Απόλλων. Ως χρώματα του συλλόγου επιλέχθηκαν αυτά της σημαίας της Ελλάδας. Την περίοδο εκείνη, ο σύλλογος διέθετε τμήματα ποδοσφαίρου και κλασσικού αθλητισμού.

## Τμήμα ποδοσφαίρου ανδρών

Το τμήμα ποδοσφαίρου ανδρών είναι το πλέον επιτυχημένο του συλλόγου. Με τη διοίκηση του τμήματος είναι επιφορτισμένη η εταιρεία *Απόλλων Ποδόσφαιρο (Δημόσια) Λτδ*. 

Ο Απόλλων Λεμεσού  έχει κατακτήσει 4 πρωταθλήματα Κύπρου, 9 κύπελλα Κύπρου και 4 Super Cup, όντας η πέμτη πιο πετυχημένη ομάδα σε κατακτήσεις τροπαίων στο κυπριακό ποδόσφαιρο. Η ομάδα έχει 64 συμμετοχές στην Α΄ κατηγορία Κύπρου, συμμετέχοντας στο πρωτάθλημα αδιαλείπτως από την περίοδο 1957-58.

Ο Απόλλων Λεμεσού  έχει συμμετάσχει αρκετές φορές στα ευρωπαϊκά κύπελλα ποδοσφαίρου. Σημαντικότερα επιτεύγματα της ομάδας είναι η συμμετοχή της στους ομίλους του Γιουρόπα Λιγκ τις περιόδους 2013-14, 2014-15, 2017-18 και 2018-19.

## Τμήμα ποδοσφαίρου γυναικών

Το τμήμα ποδοσφαίρου γυναικών δημιουργήθηκε το 2007 και είναι η πιο πετυχημένη κυπριακή γυναικεία ομάδα, έχοντας κατακτήσει 16 πρωταθλήματα, 14 κύπελλα, 1 λιγκ καπ και 10 σούπερ καπ.

## Τμήμα καλαθόσφαιρας ανδρών

Η ομάδα καλαθοσφαίρισης του Απόλλωνα Λεμεσού ιδρύθηκε το 1967 και είναι από τα ιδρυτικά μέλη της Κυπριακής Ομοσπονδίας Καλαθοσφαίρισης. Έχει κατακτήσει 2 κύπελλα και 1 σούπερ καπ.

## Τμήμα καλαθόσφαιρας γυναικών
Το τμήμα καλαθόσφαιρας γυναικών είναι ενεργό.

## Τμήμα πετόσφαιρας γυναικών

Το τμήμα πετοσφαίρισης γυναικών έχει κατακτήσει 6 πρωταθλήματα, 5 κύπελλα και 5 σούπερ καπ.

## Παραπομπές



## Περαιτέρω μελέτη
* Η Ίδρυση του Απόλλωνα και η Προσφορά του στον Αγώνα της ΕΟΚΑ 1955 -1959, Λάμπρος Λυμπουρίδης, ISBN 9789963893713

## Εξωτερικοί σύνδεσμοι
* 
*

 

Κατηγορία:Αθλητικοί σύλλογοι Επαρχίας Λεμεσού
Κατηγορία:Ιδρύσεις αθλητικών συλλόγων το 1946
Λεωφόρος Κατεχάκη

Η **Λεωφόρος Κατεχάκη** είναι λεωφόρος της Αθήνας η οποία ξεκινάει από τη Λεωφόρο Κηφισίας και οδηγεί προς την Λεωφόρο Μεσογείων, την περιοχή Παπάγου, την Πολυτεχνειούπολη Ζωγράφου και καταλήγει στην Περιφερειακή Οδό Υμηττού. Πήρε το όνομά της από τον στρατιωτικό και πολιτικό Γεώργιο Κατεχάκη. Το τμήμα της λεωφόρου από Μεσογείων έως Περιφερειακή Υμηττού επισήμως ονομάζεται *Παναγιώτου Κανελλοπούλου*. Ανεπισήμως είναι γνωστό ως τμήμα της *Λεωφόρου Αλίμου-Κατεχάκη*.

## Ιστορικό
Η κατασκευή της λεωφόρου ξεκίνησε στα μέσα της δεκαετίας του 1950 και παραδόθηκε στην κυκλοφορία κατά τη δεκαετία του 1960. Σηματοδότες κυκλοφορίας προστέθηκαν σε αργότερο χρόνο. Στη συμβολή της με τη Μεσογείων ο ανισόπεδος κόμβος ο οποίος παραδόθηκε στην κυκλοφορία στις 18 Μαρτίου 1985. Στο ίδιο σημείο έχει κατασκευαστεί ο ομώνυμος σταθμός του Μετρό, ο οποίος παραδόθηκε στο κοινό στις 29 Ιανουαρίου 2000. Κατά τη διάρκεια κατασκευής του σταθμού διαπιστώθηκε ότι η ύπαρξη εκεί του ανισόπεδου κόμβου καθιστούσε αδύνατη την κατασκευή και δεύτερης εισόδου-εξόδου στο ρεύμα της Μεσογείων προς το κέντρο της Αθήνας και αποφασίστηκε να κατασκευαστεί μια πεζογέφυρα πάνω σε σχέδιο του Ισπανού αρχιτέκτονα Σαντιάγκο Καλατράβα, για να διευκολύνονται εκείνοι που θέλουν να περάσουν απέναντι. Αυτή η πεζογέφυρα παραδόθηκε στο κοινό στις 14 Μαΐου 2004.

Κατεχάκη
Κατεχάκη
Ο φαφλατάς (ταινία)

***Ο φαφλατάς*** είναι  ελληνική κωμική ταινία του 1971, σε σκηνοθεσία Κώστα Καραγιάννη. Το σενάριο γράφτηκε από τον Λάκη Μιχαηλίδη και τον Ντίνο Δημόπουλο, ενώ η παραγωγή έγινε από την Καραγιάννης - Καρατζόπουλος A.E.. Πρωταγωνιστούν οι: Λάμπρος Κωνσταντάρας, Μάρω Κοντού, Καίτη Πάνου και Γιώργος Παπαζήσης.

## Πλοκή

Ο Δημοσθένης Λαμπρούκος (Λάμπρος Κωνσταντάρας) είναι δικηγόρος που ειδικεύτεται στις κληρονομιές και γόνος παλιάς αριστοκρατικής οικογένειας. Όταν αρνείται να αναλάβει μια υπόθεση κληρονομίας του επίσης αριστοκράτη Διονυσίου κόντε Ρόζα (Γιάννης Φύριος), φεύγει για διακοπές στην Ύδρα. Όμως, χωρίς να το γνωρίζει, στο ξενοδοχείο όπου πρόκειται να περάσει τις διακοπές του εργάζεται η κόρη του Κόντε Ρόζα, η Τζίνα (Μάρω Κοντού), με την οποία έχει προηγηθεί τυχαία συνάντηση που ακολουθήθηκε από έναν γερό καβγά. Στο ξενοδοχείο, ο Λαμπρούκος την ερωτεύεται και ακολουθούν αλυσιδωτές αντιδράσεις, μέχρι το γάμο των δύο πρωταγωνιστών.

## Διανομή ρόλων
* Λάμπρος Κωνσταντάρας (Δημοσθένης Λαμπρούκος / Λόρδος Γκάλαχαν)******
* Μάρω Κοντού (Τζίνα Ρόζα)******
* Καίτη Πάνου (Ράνια)
* Γιώργος Παπαζήσης (Μανώλης)******
* Ρίκα Διαλυνά (Φώφη)
* Γιώργος Μοσχίδης (Ελευθέριος Μπακλής)
* Δημήτρης Μπισλάνης (Βαγγέλης Τσάμικος)
* Μήτση Κωνσταντάρα (Ευλαμπία)
* Γιάννης Φέρμης (δικηγόρος Δημοσθένη)
* Τιτίκα Στασινοπούλου (Μαριγούλα)
* Γιώργος Μπάρτης (Αλέκος)
* Γιάννης Φύριος (κόντε Διονύσιος Ρόζας)
* Σιμόνη Ξυνοπούλου (αδελφή Βαγγέλη)
* Ρένα Βουτσινά (Ρένα)
* Δημήτρης Παπαγιάννης (Ντίμης)
* Κώστας Χατζόγλου (Κώστας)
* Κώστας Πασαλής (Νικολόπουλος, ρεσεψιονίστ ξενοδοχείου) 
* Γιώργος Γρηγορίου (πρόεδρος δικαστηρίου)
* Νίκος Τσουκαλάς (πελάτης ξενοδοχείου)
* Ρένα Πασχαλίδου (Βαγγελία)
* Σωτήρης Τζεβελέκος (κονφερασιέ)
* Βάσος Ανδριανός (ταξιδιωτικός πράκτορας)

## Παραγωγή
Η μουσική και τα τραγούδια (στίχοι-μουσική) είναι του Δημήτρη Κωνσταντάρα. 

Η ταινία βγήκε στους κινηματογράφους το 1971, κόβοντας 188.558 εισιτήρια, και ήλθε 24η σε σύνολο 90 ταινιών.  Κυκλοφόρησε και με τη μορφή DVD στις 22 Νοεμβρίου 2010. 

## Παραπομπές


## Εξωτερικοί σύνδεσμοι
* 

Κατηγορία:Ελληνικές ταινίες της δεκαετίας 1970
Κατηγορία:Ταινίες του 1971
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Κώστα Καραγιάννη
Κατηγορία:Ταινίες σε σενάριο Λάκη Μιχαηλίδη
Κατηγορία:Ταινίες σε σενάριο Ντίνου Δημόπουλου
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Καραγιάννης - Καρατζόπουλος
Φιλελεύθεροι Δημοκράτες

Οι **Φιλελεύθεροι Δημοκράτες** (αγγλ. *Liberal Democrats*) είναι φιλελεύθερο πολιτικό κόμμα του Ηνωμένου Βασιλείου. Ιδρύθηκε στις 3 Μαρτίου του 1988 και επικεφαλής του είναι ο Εντ Ντέιβι.

Το κόμμα υποστηρίζει τη συνταγματική και εκλογική μεταρρύθμιση, την προοδευτική φορολογία, τον περιβαλλοντισμό, την προστασία της νομοθεσίας για τα ανθρώπινα δικαιώματα, την τραπεζική μεταρρύθμιση και τις πολιτικές ελευθερίες. 

Σήμερα διαθέτει μόνο 15 έδρες στην Βουλή των Κοινοτήτων, κυρίως λόγω του πλειοψηφικού εκλογικού συστήματος του ΗΒ. Κατά το 2025, παρατηρείται δημοσκοπική αύξηση του κόμματος που προσεγγίζει ψηφοφόρους και του Εργατικού αλλά και του Συντηρητικού Κόμματος, τα οποία παρουσιάζουν εκλογική πτώση.

Το κόμμα ιδρύθηκε το 1988 ύστερα από τη συγχώνευση του Φιλελεύθερου και του Σοσιαλδημοκρατικού Κόμματος. Τα δύο κόμματα είχαν σχηματίσει τον εκλογικό συνασπισμό Σοσιαλδημοκρατικό Κόμμα-Φιλελεύθερη Συμμαχία πριν από επτά χρόνια. Το Φιλελεύθερο Κόμμα υπήρχε για 129 χρόνια, ενώ βρέθηκε στην κυβέρνηση υπό την ηγεσία ηγετών όπως οι Γουίλιαμ Γκλάντστοουν, Χέρμπερτ Χένρι Άσκουιθ και Ντέιβιντ Λόιντ Τζωρτζ. Οι κυβερνήσεις των Φιλελευθέρων έχουν χαρακτηριστεί από τις φιλελεύθερες μεταρρυθμίσεις της κοινωνικής πρόνοιας, οι οποίες συνέβαλαν στη δημιουργία του σύγχρονου βρετανικού κράτους πρόνοιας. Κατά τη δεκαετία του 1920, το Φιλελεύθερο Κόμμα αντικαταστάθηκε από το Εργατικό Κόμμα στη θέση του κύριου αντιπάλου του Συντηρητικού Κόμματος.

Αρχηγός του κόμματος ήταν μέχρι τις 7 Μαΐου 2015 ο Νικ Κλεγκ, ο οποίος εξελέγη στη θέση αυτή ύστερα από τις εσωκομματικές εκλογές του 2007. Στις εκλογές του 2010, οι Φιλελεύθεροι Δημοκράτες κέρδισαν το 23% των ψήφων και 57 από τις συνολικά 650 έδρες της Βουλής των Κοινοτήτων του Ηνωμένου Βασιλείου, πίσω από το Συντηρητικό Κόμμα (307 έδρες) και το Εργατικό Κόμμα (258 έδρες). Μετά τις εκλογές, κανένα κόμμα δεν μπορούσε να σχηματίσει αυτοδύναμη κυβέρνηση, οπότε το κόμμα στήριξε κυβέρνηση συνασπισμού με το Συντηρητικό Κόμμα. Ο Νικ Κλεγκ έγινε αναπληρωτής πρωθυπουργός του Ηνωμένου Βασιλείου, ενώ διάφορα στελέχη του κόμματος ανέλαβαν υπουργικές θέσεις. Στις εκλογές της 7ης Μαΐου 2015 όμως, η ψήφος των Φιλελεύθερων σχεδόν κατέρρευσε, καθώς πήραν το 7% των ψήφων και μόλις 8 έδρες από τις 650 έδρες. Μετά την ήττα, ο Νικ Κλεγκ παραιτήθηκε από ηγέτης του κόμματος.

## Έδρες σε κοινοβούλια

## Παραπομπές


Κατηγορία:Πολιτικά κόμματα Ηνωμένου Βασιλείου
Κατηγορία:Φιλελεύθερα κόμματα
Πρωτάθλημα πετοσφαίρισης Α1 εθνικής κατηγορίας γυναικών 2013-2014

Το πρωτάθλημα Ελλάδας βόλεϊ γυναικών της περιόδου 2013–14, είναι το 24ο με την ονομασία *Α1 Εθνική κατηγορία* και το 32ο Εθνικό πρωτάθλημα. Διεξήχθη από την ΕΟΠΕ με τη συμμετοχή δώδεκα ομάδων σε δύο φάσεις. Η πρώτη φάση είναι η κανονική περίοδος, από όπου οι τέσσερις πρώτες προκρίθηκαν στη δεύτερη φάση, τα πλέι οφ, και διεκδίκησαν τον τίτλο της πρωταθλήτριας Ελλάδος, ενώ οι τρεις τελευταίες υποβιβάστηκαν στην Α2 Εθνική. Το πρωτάθλημα ξεκίνησε στις 26 Οκτωβρίου με τους αγώνες της τρίτης αγωνιστικής, καθώς οι δύο πρώτες αγωνιστικές είχαν αναβληθεί λόγω προβλημάτων με τις αδειοδοτήσεις των γυμναστηρίων. Πρωταθλητής αναδείχθηκε ο Ολυμπιακός για δεύτερη φορά στην ιστορία του, κάνοντας την ανατροπή στους τελικούς κόντρα στην ΑΕΚ που είχε το πλεονέκτημα έδρας. Η Αρέτα Κονόμη του Ολυμπιακού μετά τη λήξη του τελικού, αναδείχθηκε Πολυτιμότερη Παίκτρια του πρωταθλήματος.

## Οι ομάδες
Από τις δώδεκα ομάδες, οι εννέα προέρχονται απο την Α1 της προηγούμενης αγωνιστικής περιόδου, ενώ τρεις προβιβάστηκαν από το πρωτάθλημα της Α2. Συγκεκριμένα την περίοδο 2012–13:
*Ομάδες που παρέμειναν στην Α1: Ολυμπιακός, ΑΕΚ, Ηρακλής Κηφισιάς, ΟΠΕ Ρεθύμνου, Παναθηναϊκός, Ηρακλής Θεσσαλονίκης, Α.Ο. Μαρκοπούλου, Βριλήσσια και Μακεδόνες Αξιού.
*Ομάδες που προβιβάστηκαν από την Α2 στην Α1: Πανναξιακός, ΑΣΠ Ίωνες, Ε.Ο. Σταυρούπολης.
*Ομάδες που υποβιβάστηκαν από την Α1 στην Α2: ΣΑΑΚ Ανατόλια, Τράχωνες Αλίμου, ΔΑΣ Ωραιοκάστρου.

Λόγω μη αδειοδότησης του κλειστού των Κυμίνων, οι Μακεδόνες μέχρι σημέρα αγωνίστηκαν εντός έδρας στα γήπεδα του Κατσάνειου και της Χαλάστρας.

## Κανονική Περίοδος
### Βαθμολογία

### Αποτελέσματα

## Play off
Στα πλέι οφ μετείχαν οι τέσσερεις πρώτες ομάδες της κανονικής περιόδου. Οι ημιτελικοι και ο μικρός τελικός κρίθηκαν στις δύο νίκες και ο μεγάλος τελικός στις τρεις. Πρωταθλητής αναδείχθηκε ο Ολυμπιακός για δεύτερη φορά στην ιστορία του.

### Ημιτελικοι
#### <u>(1) ΑΕΚ</u> – (4) Παναθηναϊκός (2–0)

#### <u>(2) Ολυμπιακός</u> – (3) Φ.Ο. Βριλησσίων (2–0)

### Μικρός τελικός
#### (3) Φ.Ο. Βριλησσίων – <u>(4) Παναθηναϊκός</u> (1–2)

### Μεγάλος τελικός
#### (1) ΑΕΚ – <u>(2) Ολυμπιακός</u> (1–3)

## Τελική κατάταξη

* Ο Παναθηναϊκός με την τρίτη θέση κέρδισε τη συμμετοχή του στο Κύπελλο Θριάμβου (Τσάλεντζ Καπ) της επόμενης περιόδου αλλά δε θέλησε να συμμετάσχει. Τη θέση του πήρε ο Πανναξιακός. 

## Παραπομπές


## Εξωτερικοί σύνδεσμοι
* Επίσημος ιστότοπος της ΕΟΠΕ
* Βαθμολογία Επίσημος ιστότοπος της ΕΟΠΕ
* Πρόγραμμα - Αποτελέσματα Επίσημος ιστότοπος της ΕΟΠΕ
* Οι ομάδες Επίσημος ιστότοπος της ΕΟΠΕ
* Το πρωτάθλημα στο volleynews.gr 
* Το πρωτάθλημα στο onsports.gr



2013 2014
Α1 Γυναικων
Α1 Γυναικων
Λούλαχ της Σκωτίας

Ο **Λούλαχ της Σκωτίας** ή **Λούλαχ ο Άτυχος** ή **Λούλαχ ο Ελαφρόμυαλος** (σκωτικά: *Lulach mac Gille Coemgain*, γαελικά: *Lughlagh mac Gille Chomghain*, πριν το 1033 - 17 Μαρτίου 1058) ήταν βασιλίας της Σκωτίας (15 Αυγούστου 1057 - 17 Μαρτίου 1058). 
Ο Λούλαχ της Σκωτίας ήταν γιος της Γκρουόχ της Σκωτίας συζύγου του Μάκβεθ της Σκωτίας και του πρώτου συζύγου της Γκίλλε Κοεμγκαίν, μορμάρου του Μόρεϊ. Ο Μάκβεθ έπεσε στην *μάχη του Λουμφανάν* στις 15 Αυγούστου 1057, οι οπαδοί του βασιλιά τοποθέτησαν στον θρόνο τον θετό γιο του Λούλαχ. Η στέψη του έγινε πιθανότατα στις 8 Σεπτεμβρίου 1057 στην Σκον, είναι ο πρώτος βασιλιάς για τον οποία καταγράφονται λεπτομερώς οι τελετές στέψης. Ο Λούλαχ ήταν αδύναμος βασιλιάς, βασίλευσε μόνο λίγους μήνες και τα προσωνύμια του τα πήρε πριν ανατραπεί και δολοφονηθεί από τον Μάλκολμ Γ΄ της Σκωτίας.
Ο γιος του Λούλαχ Μέιλ Σνεχτάι ήταν μορμάρος του Μόρεϊ, ο Άνγκους του Μόρεϊ ήταν γιος της αδελφής του Λούλαχ. Ο τάφος του Λούλαχ πιστεύεται ότι βρίσκεται στην Αϊόνα, στο ιερό νησί του Άγιου Κολούμπα γύρω από το μοναστήρι αλλά η ακριβής θέση του δεν έχει εξακριβωθεί.

Ο Λούλαχ ήταν δευτερεύων χαρακτήρας στο ιστορικό μυθιστόρημα της Ντόροθι Ντάνετ (1923 - 2001) *Βασιλιάς εφεξής* που παρουσιάζεται σαν εραστής, η Ντάννεττ παρουσιάζει τον Λούλαχ σαν πηγή πληροφοριών για την αναζήτηση του αληθινού Μάκβεθ.
Ο Λούλαχ είναι επίσης ο πρωταγωνιστής στο παιδικό μυθιστόρημα της Τζάκι Φρεντς (γεν. 1953) *Μάκβεθ και γιος* και στο μυθιστόρημα της Σούζαν Κίνγκ (γεν.1951) *Λαίδη Μάκβεθ*.

## Παραπομπές



## Πηγές

*
*

## Εξωτερικοί σύνδεσμοι

*Βασιλιάς Εφεξής

Κατηγορία:Βασιλείς της Σκωτίας
Κατηγορία:Οίκος του Μόρεϊ
Πρόγια

**Πρόγια** (proja στα σέρβικα ή και srpska proja σέρβικο καλαμποκόψωμο) ονομάζεται ένα είδος καλαμποκόψωμου το οποίο είναι τοπική σπεσιαλιτέ της Σερβίας. Στο παρελθόν ήταν σε πολλές περιοχές το κύριο είδος ψωμιού στη χώρα. Το ψωμί αυτό καταναλωνόταν πιο συχνά από τους χωρικούς της Σερβίας παρά το λευκό ψωμί και συνήθως φτιάχνεται με αλεύρι καλαμποκιού, αλάτι, βούτυρο, αυγά και γάλα ενώ παλαιότερα φτιαχνόταν μόνο με αλεύρι καλαμποκιού και νερό. Η πρόγια είναι παραδοσιακά συνδεδεμένη με εποχές φτώχιας για τους Σέρβους.

## Παραπομπές


Κατηγορία:Σερβική κουζίνα
Κατηγορία:Βαλκανική κουζίνα
Κατηγορία:Ψωμιά
Καλφαγιάννειο Γυμνάσιο Φίλιας

Το **Καλφαγιάννειο Γυμνάσιο** Φίλιας το οποίο βρίσκεται στην Φίλια Λέσβου χτίστηκε το 1888 και λειτουργούσε σαν σπίτι. Από το 1900 άρχισε να λειτουργεί μέχρι το 1940 που άρχισε ο πόλεμος, όταν και έκλεισε, λειτουργούσε ως δημοτικό. Μετά τον πόλεμο άνοιξε ξανά δηλαδή το 1945 και μέχρι τον Ιούνιο 1966 λειτούργησε ξανά ως δημοτικό. Όταν χτίστηκε το καινούργιο κτήριο το τότε δημοτικό έκλεισε και μεταφέρθηκε στο καινούργιο κτήριο. Το γυμνάσιο στο διάστημα αυτό λειτουργούσε για κάποιο καιρό ως νηπιαγωγείο όπου πήγαιναν τα μικρότερα παιδιά, ως κινηματογράφος τον χειμώνα και αργότερα ως αποθήκη ζωοτροφών. Το 1981 ιδρύθηκε το Γυμνάσιο καθώς αποκαταστάθηκαν οι ζημιές και εκσυγχρονίστηκε το σχολείο και έτσι τα αδέλφια Καλφαγιάννη που έκαναν χορηγία στο σχολείο το βάφτισαν με το επίθετο τους.    

Το Καλφαγιάννειο είναι ιστορικό διατηρητέο μνημείο, διότι «αποτελεί μοναδικό χαρακτηριστικό δείγμα σχολικού κτιρίου του τέλους του 19ου αιώνα, και είναι άμεσα συνδεδεμένο με την πολιτισμική ιστορία του τόπου». Ιδιαίτερα αρχιτεκτονικά στοιχεία του σχολείου είναι οι μεγάλοι σε μέγεθος τοίχοι, οι καμάρες των παραθύρων, οι λεπτομέρειες που έχουν οι πόρτες γύρω γύρω και τα ξύλινα ταβάνια.Το σχολείο βρίσκεται στη Φίλια, στο βορειοδυτικό τμήμα της Λέσβου. Η απόσταση ανάμεσα στη Φίλια και το Σκαλοχώρι είναι περίπου 7 χλμ και η Ανεμώτια είναι κάπου στη μέση. Στο σχολείο έρχονται μαθητές από τα τρία χωριά τη Φίλια, την Ανεμώτια και το Σκαλοχώρι.

Κατηγορία:Σχολεία στην Ελλάδα
Κατηγορία:Διατηρητέα κτίρια στην Ελλάδα
Αλιέ (ποταμός)

Ο **Αλιέ** (γαλλ. Allier, οξιταν. Alèir) είναι ένας ποταμός της κεντρικής Γαλλίας, και αποτελεί αριστερό παραπόταμο του Λίγηρα. Πηγάζει στον Κεντρικό Ορεινό Όγκο, στον νομό 'Λοζέρ ', ανατολικά της Μαντ. Ρέει γενικά βόρεια. Συμβάλλει στον Λίγηρα στο Νεβέρ.

## Εξωτερικοί σύνδεσμοι
* 

Κατηγορία:Ποταμοί της Γαλλίας
Κατηγορία:Λεκάνη του Λίγηρα
Κατηγορία:Ποταμοί του Λανγκντόκ-Ρουσιγιόν
Ύας

Ο **Ύας**, κατά την ελληνική μυθολογία, ήταν ο θεός των εποχιακών βροχών και αδελφός των Υάδων και των Πλειάδων. Ήταν γιος του Τιτάνα Άτλαντα και της Πλειόνης, μια από τις Ωκεανίδες και κόρη του Τιτάνα Ωκεανού και της Τιτανίδας Τηθύος. Πέθανε σε νεαρή ηλικία κατά τη διάρκεια κυνηγιού από έναν αγριόχοιρο  (μια άλλη εκδοχή λέει από μία λέαινα, όταν ο Ύας προσπάθησε να πάρει τα μικρά της, ενώ μια άλλη από αγριόχοιρο). Μετά τον θάνατό του έγινε αστέρι στον αστερισμό του Λέοντα. Οι αδελφές του, οι Υάδες, τον πένθησαν με τόσο πάθος και αφοσίωση, που πέθαναν από την θλίψη τους. Ο θεός Δίας, ως αναγνώριση της οικογενειακής τους αγάπης, τις λυπήθηκε και τις έκανε αστέρια στον ουρανό (ο αστερισμός των Υάδων) και τις τοποθέτησε επάνω από τον Ταύρο.

Κατηγορία:Θεότητες της ελληνικής μυθολογίας
Κατηγορία:Θεότητες της βροχής
Σαχ Σουλτάνα

Η **Σαχ (Σαχουμπάν) Σουλτάνα** (Οθ. Τούρκικα:شاه سلطان‎) (Τούρκικα: *Şah (Şahuban) Sultan*, 1509 - 1572) ήταν κόρη του σουλτάνου Σελίμ Α΄ της Οθωμανικής Αυτοκρατορίας, ετεροθαλής αδελφή του σουλτάνου Σουλεϊμάν του Μεγαλοπρεπή και θεία του σουλτάνου Σελίμ Β΄.

## Ζωή
Γεννήθηκε το 1509 στη Μανίσα, κόρη του Σελίμ Α΄ και της Αϊσέ Χατούν. Το πλήρες ονομά της ήταν Σαχουμπάν. Το 1523 παντρεύτηκε τον μελλοντικό Μεγάλο Βεζίρη Νταμάτ Λουτφί Πασά. Ο σύζυγος της έγινε Μεγάλος Βεζίρης το 1539. Το ζευγάρι απέκτησε δύο κόρες, την Εσμαχάν Μπαχαρνάζ Σουλτάνα (σύζυγο του Ηγεμόνα Μεχμέτ και μητέρα της Χιουμασάχ Σουλτάνα), την οποία η Σαχ απέκτησε σε ηλικία 13 ετών, και τη Νεσλιχάν Σουλτάνα. 

Το 1541 χώρισε τον σύζυγο της, Λουτφί Πασά. Το διαζύγιο πραγματοποιήθηκε με πρωτοβουλία της, σύμφωνα με ισχυρισμούς, λόγω μιας τιμωρίας που επέβαλλε ο σύζυγος της για μοιχεία. Ο Λουτφί Πασάς διέταξε την κοπή ενός άκρου μίας μοιχής και αυτό οδήγησε σε διαφωνία μεταξύ του Λουτφί Πασά και της Σαχ Σουλτάν και κατόπιν του ξυλοδαρμού της Σαχ από τον Λουτφί. 

Μετά το περιστατικό ο Λουτφί Πασάς ξυλοκοπήθηκε από τους υπάλληλους της και η Σαχ ​​παραπονέθηκε στον αδερφό της, Σουλεϊμάν και ζήτησε διαζύγιο. Αυτό οδήγησε στην καθαίρεση του Λουτφί Πασά από την θέση του Μεγάλου Βεζίρη.

Η Σαχ πέθανε το 1572 σε ηλικία 63 ετών και θάφτηκε στο Γιαβούζ Σελίμ Τζαμί όπου έχουν θαφτεί ο πατέρας της, Σελίμ Α΄. Το 1556 είχε χτίσει το Σαχ Σουλτάνα Τζαμί.

## Παραπομπές


## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Πριγκίπισσες της Οθωμανικής Αυτοκρατορίας
Κατηγορία:Οθωμανοί
Κατηγορία:Σουλεϊμάν Α΄ ο Μεγαλοπρεπής
Γερμανικό Προοδευτικό Κόμμα

Το **Κόμμα της Προόδου** (γερμανικά: *Deutsche Fortschrittspartei*, DFP) ήταν γερμανικό πολιτικό κόμμα, που ιδρύθηκε από φιλελεύθερα μέλη της Πρωσικής Βουλής των Αντιπροσώπων το 1861.

Μετά τις αποτυχημένες επαναστάσεις του 1848, αρκετοί αντιπρόσωποι της Πρωσικής Δίαιτας διατήρησαν την ιδέα του συνταγματισμού όπως είχε αναπτυχθεί στην εποχή "Vormärz" ("Φορμέρτς", η λέξη σημαίνει "πριν τον Μάρτη", και ως καθιερωμένος ιστορικός όρος αναφέρεται στην περίοδο της γερμανικής ιστορίας πριν τον Μάρτιο του 1848, που ξέσπασαν οι επαναστάσεις στα γερμανικά κρατίδια). Τη δεκαετία του 1850, αυτοί οι "Παλαιοί Φιλελεύθεροι" σχημάτισαν μια κοινοβουλευτική ομάδα γύρω από το Γκέοργκ φον Βίνκε, έναν συντηρητικό Πρώσο αξιωματούχο και γαιοκτήμονα (Γιούνκερ). Ο Βίνκε, πρώην μέλος του Κοινοβουλίου της Φρανκφούρτης, ρήτορας που υποκινούσε τα πλήθη, είχε συγκρουστεί με τον Πρωθυπουργό της Πρωσίας Όττο Τέοντορ φον Μαντόιφελ για τις αντιδραστικές πολιτικές του τελευταίου, ενώ το 1852 είχε μονομαχήσει με τον Όττο φον Μπίσμαρκ μετά από μια έντονη λεκτική αντιπαράθεση στην Πρωσική Δίαιτα (έμειναν ανέπαφοι καθώς αμφότεροι αστόχησαν).

Όταν υπό τη βασιλεία του Γουλιέλμου Α΄ της Πρωσίας (από το 1871 αυτοκράτορα της Γερμανικής Αυτοκρατορίας), από το 1858 οι πρωσικές πολιτικές της "νέας εποχής" στράφηκαν προς μια πιο κεντρώα θεώρηση των πολιτικών πραγμάτων, μια ομάδα από την αριστερή πτέρυγα του σχήματος του Βίνκε, υπό τον Μαξ φον Φόρκενμπεκ, αποσκίρτησε και συμμάχησε με μέλη της Γερμανικής Εθνικής Ένωσης, ιδρύοντας το *Κόμμα της Προόδου* στις 6 Ιουνίου 1861. Μεταξύ των ιδρυτών ήταν οι Ρούντολφ Φίρχοφ, Τέοντορ Μόμμσεν, Βέρνερ φον Ζίμενς, Μπένεντικτ Βάλντεκ, Χέρμαν Σούλτσε-Ντέλιτς, Χανς Βίκτορ φον Ούνρουχ, Βίλχελμ Λαίβε και Γιόχαν Γιάκομπι.

## Εξωτερικοί σύνδεσμοι
* 

Κατηγορία:Πολιτικά κόμματα μέχρι το 1918
Διόδια

Τα **διόδια** είναι ένας έμμεσος φόρος, τον οποίο πληρώνουν οι κάτοχοι οποιουδήποτε είδους οχήματος που κυκλοφορεί στους αυτοκινητοδρόμους και τις εθνικές οδούς, με σκοπό τη συντήρησή τους. Συλλέγεται ο φόρος στους αντίστοιχους σταθμούς διοδίων. Το ποσόν που καταβάλλεται είναι είτε σταθερό είτε αναλογικό της χρήσης του οδικού δικτύου.

Στην Ελλάδα σήμερα σταθμοί διοδίων υπάρχουν στους αυτοκινητοδρόμους: Αθηνών - Θεσσαλονίκης - Ευζώνων, Αθηνών - Πατρών, Ιόνια Οδός, Εγνατία Οδός, Κορίνθου-Τρίπολης-Καλαμάτας, Αττικής Οδού, στη Γέφυρα Ρίου-Αντιρρίου και στην Υποθαλάσσια σήραγγα Πρέβεζας - Ακτίου.

Στις αρχές της δεκαετίας του 2010, ως αποτέλεσμα της οικονομικής κρίσης που έπληξε την Ελλάδα, πυροδοτήθηκε σχετική συζήτηση σχετικά με το ποιο θα πρέπει να είναι το κοινωνικά αποδεκτό τίμημα στα διόδια, με αποκορύφωμα το κίνημα «Δεν Πληρώνω», το οποίο υποστήριξε τότε ότι πρέπει να καταργηθούν όλα τα διόδια της χώρας.

## Ιστορική σημείωση
Η είσπραξη διοδίων είναι γνωστή από την αρχαιότητα. Στη σύγχρονη Ελλάδα, τα πρώτα διόδια θεσπίστηκαν με διάταγμα από τον Γεώργιο Ά στις 12 Μαΐου 1865 στον δρόμο από Λαμία για Στυλίδα. Η είσπραξη γινόταν με παραχώρηση τριετίας σε ιδιώτη με χρέωση πέντε λεπτά της δραχμής για κάθε άλογο, γαϊδούρι και μουλάρι ενώ αν ήταν συζευγμένα με άμαξα, το τέλος διοδίων ανερχόταν στα δέκα λεπτά. Το 1923 ιδρύεται το Εθνικό Ταμείο Μονίμων Οδοστρωμάτων.

## Φωτογραφίες διοδίων

Αρχείο:Toll booths in the UK.jpg|Διόδια στο Ηνωμένο Βασίλειο.
Αρχείο:Afidnes Tolls 2018.jpg|Διόδια στην Αθήνα (Σ.Δ. Αφιδνών).
Αρχείο:A2 Motorway, Greece - Section Ioannina-Driskos - Ioannina Toll station - 01.jpg|Κατασκευή σταθμού διοδίων στα Ιωάννινα.
Αρχείο:Rion-Antirion Bridge, Gefira Charilaos Trikoupis - panoramio (1).jpg|Τα διόδια της Γέφυρας Ρίου-Αντιρρίου.


## Παραπομπές


## Βιβλιογραφία
*  (See Chapter 9: Optimizing Traffic Congestion)
* 
* 
*  (See Chapter 4: Pricing)
* 
* 
* 
* 

## Εξωτερικοί σύνδεσμοι

* Fuel for Thought – The what, why and how of motoring taxation Institute for Fiscal Studies (2012).
* National Alliance Against Tolls (Britain) Road pricing page.
* Reducing Congestion and Funding Transportation Using Road Pricing in Europe and Singapore published by FHWA, AASHTO and the TRB.
* Review of Road Pricing to Reduce Congestion, U.S. Government Accountability Office – 2012.
* When the Road Price Is Right – Land Use, Tolls, and Congestion Pricing, Urban Land Institute, 2013, .
* TripSum @ Xeesa.com: Online Fuel/ ERP/ Taxi fare calculator to check and calculate Fuel cost, ERP(Toll pricing) and Taxi Fare needed for a motorist's driving or taxi trip in Singapore.

Κατηγορία:Εθνικές Οδοί της Ελλάδας
Χατιτζέ Μουαζέζ Σουλτάνα

Η **Χασεκί Χατιτζέ Μουαζέζ Σουλτάν** (Οθ. Τούρκικα:هاتيس موازيز سلطان) (Τούρκικα: *Haseki Hatice Muazzez Sultan*, 1629 - 12 Σεπτεμβρίου 1687) ήταν μια από τις Χασεκί Σουλτάν και η τρίτη σύζυγος του σουλτάνου Ιμπραήμ Α΄ και μητέρα του σουλτάνου Αχμέτ Β΄ της Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Haseki Hatice Muazzez Sultan Aliyyetü'ş-Şân Hazretleri***

## Βιογραφία
Γεννήθηκε το 1629 και είχε το όνομα Εύα. Ήταν Πολωνή Εβραία και έγινε σύζυγος του Σουλτάνου Ιμπραήμ Α΄ και μητέρα του Αχμέτ Β΄, τον οποίο απέκτησε σε ηλικία 14 ετών. Μουαζέζ σημαίνει "Ισχυρή, Δυνατή" 

Θεωρείται ως η πιο όμορφη γυναίκα του Σουλτάνου Ιμπραήμ. Ήταν επίσης γνωστή για το ήπιο του χαρακτήρα της, δεδομένου ότι δεν ήταν τόσο φιλόδοξη για την εξουσία όπως η Τουρχάν, η πρώτη σύζυγος του Ιμπραήμ, η οποία αγωνίστηκε εναντίον της μητέρας του συζύγου της, Κιοσέμ Σουλτάν, και θριάμβευσε όταν η Κιοσέμ δολοφονήθηκε με εντολή της. 

Δεν ήταν Βαλιντέ Σουλτάν στον γιο της γιατί πέθανε τέσσερα χρόνια πριν την άνοδο του Αχμέτ Β΄στον θρόνο, το 1687 στην Κωνσταντινούπολη σε ηλικία 58 ετών. 

Ο τάφος της βρίσκεται στο μαυσωλείο του Σουλεϊμάν Α΄ του Μεγαλοπρεπούς μέσα στο συγκρότημα Σουλεϊμανιγέ Τζαμί στην Κωνσταντινούπολη.

## Παιδιά
* Αχμέτ Β΄ (1643-1695)
* Γκεβχερχάν Σουλτάν (1642-1694)
* Ουμιουγκιουλσούμ Σουλτάν (1642-1655)

## Παραπομπές

* "Consorts Of Ottoman Sultans (in Turkish), according to more recent investigations, proclaims her name as '''Hatice ''(Khadija)'' Mu’azzez İkinci Haseki Sultân'''"
* "Ottoman Research Foundation (in Turkish); reveals the results of recent ivestigations and announces her name as "Hatice ''(Khadija)'' Mu’azzez Haseki""
* "Sultan Ahmed II Khan"
 

## Πηγές
* Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback)
* Yavuz  Bahadıroğlu, Resimli Osmanlı Tarihi, Nesil Yayınları *(Ottoman History with Illustrations, Nesil Publications)*, 15th Ed., 2009, ISBN 978-975-269-299-2 (Hardcover)

Κατηγορία:Σουλτάνες της Οθωμανικής Αυτοκρατορίας
Perihelion

**Perihelion** είναι ο τίτλος του DVD του βρετανικού χαρντ ροκ συγκροτήματος Deep Purple, το οποίο βιντεοσκοπήθηκε στις 5 Ιουνίου του 2001 στο "Sunrise Theater" του Φορτ Λότερντεϊλ, στις Ηνωμένες Πολιτείες και κυκλοφόρησε στις 13 Αυγούστου του επόμενου έτους από την εταιρεία "MCY Music World Records Thames".

Η συγκεκριμένη βιντεοσκόπηση είναι μία από τις τελευταίες του κιμπορντίστα Τζον Λορντ με το συγκρότημα, αφού αποχώρησε λίγους μήνες αργότερα. Αυτή ήταν η δεύτερη εμφάνιση των Deep Purple για την αμερικάνικη περιοδεία τους του 2001.

Κατά την εισαγωγή του τραγουδιού "*[[Lazy]]*", ο Λορντ παίζει το "*The Resurrection Shuffle*" προς τιμήν του Τόνι Άστον.

Το DVD ολοκληρώνεται με μπόνους υλικό 13 λεπτών με τίτλο "Behind The Scenes" από κάμερες που βρίσκονταν στο χώρο της συναυλίας και ένα ημίωρο βίντεο με συνεντεύξεις των μελών του συγκροτήματος. 

## Τα τραγούδια του DVD
# **[[Woman from Tokyo]]** *(Blackmore, Gillan, Glover, Lord, Paice)*
# **** *(Gillan, Morse, Glover, Lord, Paice)*
# **[[Mary Long]]** *(Blackmore, Gillan, Glover, Lord, Paice)*
# **[[Lazy]]** *(Blackmore, Gillan, Glover, Lord, Paice)*
# **No One Came** *(Blackmore, Gillan, Glover, Lord, Paice)*
# **[[Sometimes I Feel Like Screaming]]** *(Gillan, Morse, Glover, Lord, Paice)*
# **[[Fools]]** *(Blackmore, Gillan, Glover, Lord, Paice)*
# **[[Perfect Strangers (τραγούδι των Deep Purple)|Perfect Strangers]]** *(Blackmore, Gillan, Glover)*
# **Hey Cisco** *(Gillan, Morse, Glover, Lord, Paice)*
# **[[When a Blind Man Cries]]** *(Blackmore, Gillan, Glover, Lord, Paice)*
# **[[Smoke on the Water]]** *(Blackmore, Gillan, Glover, Lord, Paice)*
# **[[Speed King]]** *(Blackmore, Gillan, Glover, Lord, Paice)*
# **[[Hush (τραγούδι του Μπίλι Τζο Ρόγιαλ)|Hush]]** *(South)*
# **[[Highway Star]]** *(Blackmore, Gillan, Glover, Lord, Paice)*
# **[[Smoke on the Water]] - τίτλοι τέλους** *(Blackmore, Gillan, Glover, Lord, Paice)*

### Bonus
# **Behind the Scenes**
# **Interviews**

## Τα μέλη του συγκροτήματος
Το "*Perihelion*" ηχογραφήθηκε από τη όγδοη σειρά μελών του συγκροτήματος. Τα μέλη της ήταν τα εξής:

* **[[Ίαν Γκίλαν]]** - *φωνητικά*
* **[[Στηβ Μορς]]** - *κιθάρα*
* **[[Τζον Λορντ]]** - *πλήκτρα*
* **[[Ρότζερ Γκλόβερ]]** - *μπάσο*
* **[[Ίαν Πέις]]** - *τύμπανα*

## Παραπομπές

## Πηγές
* deep purple. perihelion dvd review - Deep-Purple.net

Κατηγορία:Δισκογραφία των Deep Purple
Κατηγορία:Άλμπουμ του 2002
Σελιανίτικα Αχαΐας

thumb|right|260px|Η παραλία Σελιανίτικων
Τα **Σελιανίτικα** είναι παραθαλάσσιο χωριό της Αχαΐας στον Κορινθιακό κόλπο. Απέχει 7 χιλιόμετρα από το Αίγιο και 35 από την Πάτρα. Το χωριό αποτελεί γνωστό παραθεριστικό προορισμό με ιαματικά λουτρά και παραλίες. Συνορεύει με τα χωριά και οικισμούς Λόγγος, Ροδοδάφνη και Νεραντζιές. Από το κέντρο των Σελιανίτικων περνά η Παλαιά Εθνική Οδός Πατρών Αθηνών και πλησίον του η Νέα εθνική οδός Πατρών-Αθηνών. Στην απογραφή του 2011 βρέθηκε να έχει πληθυσμό 902 κατοίκους.

## Ιστορία
Οι πρώτοι κάτοικοι προέρχονται από το χωριό Σελιάνα, απ' όπου προέρχεται και το όνομα του, και εγκαταστάθηκαν εκεί την περίοδο της Τουρκοκρατίας. Η εγκατάσταση αρχικά δεν ήταν μόνιμη αλλά κατέβαιναν στην περιοχή τον χειμώνα. Πρώτη οικογένεια που εγκαταστάθηκε μόνιμα στην περιοχή, που τότε ήταν ακατοίκητη και λεγόταν "Κρυόβρυση", ήταν η οικογένεια Ντούνη. Μαζί τους οι πρώτοι κάτοικοι έφεραν και την λατρεία του Αγίου Βασιλείου που έγινε και ο πολιούχος. Αργότερα εγκαταστάθηκαν και οικογένειες από τα χωριά Περιθώρι, Βεργουβίτσα και τη Ζάχολη Κορινθίας.

### Διοικητική ιστορία
Τα Σελιανίτικα το 1879 αναγνωρίζεται σαν οικισμός του Δήμου Αιγίου. Το 1912 αποτελεί έδρα της νεοσύστατης κοινότητας Σελιανίτικων. Το 1997 προσαρτάται στο νεοσύστατο Δήμο Συμπολιτείας και αποτελεί έδρα του. Το 2010 προσαρτάται στο Δήμο Αιγιαλείας.

## Αθλητισμός
Στα Σελιανίτικα έχει έδρα ο **Α.Ο. Κεραυνός** με ποδοσφαιρικό τμήμα, χρώμματα κόκκινο και άσπρο, με έτος ίδρυσης το 1983. Παίρνει μέρος στα πρωταθλήματα της ΕΠΣ Αχαΐας και έχει συμμετοχές στη Β' και Γ' κατηγορία.

## Πολιτισμός
Ο Πολιτιστικός Σύλλογος Σελιανίτικων «Ήλιος» ιδρύθηκε επίσημα το έτος 2008 με σημαντική προσφορά στα πολιτιστικά δρώμενα του και τον εξωραϊσμό της τοπικής κοινότητας. Είναι ένας από τους πιο δραστήριους και πιο αναγνωρίσιμους συλλόγους του Δήμου Αιγιαλείας.

## Φωτοθήκη

File:Hagios Vasileios church Selianitika.jpg|Ο ναός του Αγίου Βασιλείου στα Σελιανίτικα.
File:Medicinal_sulphurous_baths_of_Selianitika.JPG|Άποψη από τα Θειούχα Ιαματικά Λουτρά Σελιανιτίκων.
File:Selianitika_beach_1.jpg|Άποψη της βοτσαλωτής παραλίας στα Σελιανίτικα.
File:Selianitika_Longos_Panorama.jpg|Πανοραμική άποψη των χωριών Λόγγος και Σελιανίτικα από λόφους της ευρύτερης περιοχής.


## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Συμπολιτείας
Κατηγορία:Δήμος Αιγιαλείας
Κατηγορία:Παραλίες της Αχαΐας
Ναός Ταξιαρχών Φίλιας Λέσβου

Ο **ναός των Ταξιαρχών** στη Φίλια Λέσβου χτίστηκε το 1836 και αποτελεί ξεχωριστό δείγμα τρίκλιτης ξυλοστεγής βασιλικής με τοξωτή μορφή στο κεντρικό κλίτος. Κάθε χρόνο στις 8 Νοεμβρίου συγκεντρώνει κόσμο για τον εορτασμό των Ταξιαρχών.

Ο ναός χτίστηκε από ειδικούς τεχνίτες του χωριού όταν ελευθερώθηκε η Ελλάδα από τον τουρκικό ζυγό και άρχισε να ανθίζει η Ελλάδα.
Στη κοινότητα Φίλιας ανήκουν πολλές μικρές και μεγάλες εκκλησίες όπως ο Άγιος Ιγνάτιος ή Ιερά Μονή Λειμώνος (ανεπίσημα λόγω της τεράστιας δωρεάς αντικειμένων από τους Φιλιανούς στο μουσείο της Μονής), ο Άγιος Γεώργιος, η Αγία Φωτεινή, ο Άγιος Νεκτάριος, ο Άγιος Δημήτριος, ο Άγιος Βασίλειος και πολλές ακόμη. Η εκκλησία των Ταξιαρχών είναι η μεγαλύτερη του χωριού και βρίσκεται στην κεντρική πλατεία του χωριού όπου υπάρχουν καφενεία και μαζεύεται ο κόσμος. Η εκκλησία φαίνεται εξωτερικά ότι είναι παλιά από τις σκαλιστές κολώνες της, τις καμάρες των παραθύρων της, από τον τρούλο της, το ύψος της και τις ξύλινες πόρτες. Εσωτερικά φαίνεται ότι είναι παλιά από τις τεράστιες μαρμάρινες κολώνες της, τις τοιχογραφίες της, τους πολυελαίους της, τα ξύλινα καθίσματα, το ξύλινο παγκάρι της, το ιερό και το τέμπλο της τα οποία είναι ξύλινα και σε κάποια σημεία επιζωγραφισμένα και περισσότερο από τα πολύ παλιά μαρμάρινα πατώματα της και ο εσωτερικός φέρει στοιχεία εκλεκτικισμού. Στον προαύλιο χώρο υπάρχει και το καμπαναριό της εκκλησίας που έχει χτιστεί ξεχωριστά από την εκκλησία. Χτίστηκε το 1913. Υπάρχει και ένα μικρό εκκλησάκι η Ευαγγελίστρα για αυτούς που δεν μπορούν να πάνε την ώρα της λειτουργίας στην εκκλησία και θέλουν να ανάψουν ένα κερί. Η εκκλησία είναι διατηρητέο μνημείο και αποτελεί πολιτιστική κληρονομιά του χωριού.

## Παραπομπές


Ταξιαρχων
NCIS: Los Angeles

Το **NCIS: Los Angeles** (*Ναυτική Υπηρεσία Έρευνας Εγκλημάτων: Λος Άντζελες*) είναι αμερικάνικη τηλεοπτική σειρά που περιέχει στοιχεία στρατιωτικού δράματος και αστυνομικών υποθέσεων. Η σειρά έκανε πρεμιέρα στις 22 Σεπτεμβρίου 2009 στο Αμερικανικό Τηλεοπτικό Δίκτυο CBS.

## Υπόθεση
Η σειρά ακολουθεί μια ειδικευμένη ομάδα, που ασχολείται με τα εγκλήματα στο Ναυτικό. Εστιάζει στην συνήθως περίπλοκη αλλά συγχρόνως διασκεδαστική καθημερινότητα της ομάδας, η οποία είναι υποχρεωμένη να συνεργαστεί για να αντεπεξέλθει σε πολύ δύσκολες καταστάσεις.

## Εξωτερικοί σύνδεσμοι
* 
* Επίσημη ιστοσελίδα

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές των CBS Television Studios
Κατηγορία:Τηλεοπτικές σειρές του CBS
Σεβήρος

Το όνομα **Σεβήρος** αναφέρεται στα εξής λήμματα:

*Σεπτίμιος Σεβήρος, (146 - 211), Ρωμαίος αυτοκράτορας.
*Αλέξανδρος Σεβήρος, (208 - 235), Ρωμαίος αυτοκράτορας.
*Μάρκος Ιούλιος Φίλιππος Σεβήρος (238, 249), διάδοχος του Φιλίππου Α´ του Άραβα.
*Φλάβιος Βαλέριος Σεβήρος, (  -307), αυτοκράτορας της δυτικής Ρωμαϊκής Αυτοκρατορίας.
*Λίβιος Σεβήρος, (420 – 465), αυτοκράτορας της δυτικής Ρωμαϊκής Αυτοκρατορίας. 
## Θεολόγοι
*Σεβήρος Αντιοχείας, 5ος αιώνας μ.Χ.

## Άλλα πρόσωπα
*Γαβριήλ Σεβήρος, λόγιος του 16ου αιώνα.
*Σέβερους Σνέιπ, φανταστικός χαρακτήρας στη σειρά βιβλίων *Χάρι Πότερ*.
Το συναξάρι του Αντρέα Κορδοπάτη

Το ***Συναξάρι Αντρέα Κορδοπάτη*** του Θανάση Βαλτινού πρωτοδημοσιεύτηκε στο περιοδικό *[[Ταχυδρόμος (περιοδικό)|Ταχυδρόμος]]* το 1964. Εκδόθηκε αυτελώς σε βιβλίο το 1972 από τις εκδόσεις «Κέδρος». Αφηγητής του είναι ο Αντρέας Κορδοπάτης από τη Δάρα Μαντινείας, πραγµατικό πρόσωπο και δειγµα λαϊκής προφορικής αφήγησης, και «μεταγραφεύς» ο Θανάσης Βαλτινός. Ο Κορδοπάτης διηγείται τις προσπάθειες που έκανε για να μεταναστεύσει στις ΗΠΑ, και μετά τις περιπέτειες του εκεί. Η κριτική επαίνεσε την απουσία συγκινησιακά φορτισμένων περιγραφών, την αποστασιοποίηση του συγγραφέα, τις δυνατότητές του ανάγνωσης των μαρτυριών. Ο Απόστολος Σαχίνης είχε γράψει για τον Θανάση Βαλτινό: «Η λιτότητα και η πυκνότητα στην έκφραση, η συγκέντρωση του ενδιαφέροντος του συγγραφέα στο ουσιώδες, η επιγραμματικότητα και η τηλεγραφική, θα έλεγε κανείς, διατύπωση, θυμίζουν κάπως Μακρυγιάννη καθώς και το *[[Το Νούμερο 31328|Νούμερο 31328]]* του Ηλία Βενέζη».

Συναξαρι
Ιωάννης Οικονόμου Παπαπαύλου

Ο **Ιωάννης Οικονόμου Παπαπαύλου** (1875 - 1909) ήταν Έλληνας Μακεδονομάχος οπλαρχηγός από το Λούκοβο (νυν Ταξιάρχης) Χαλκιδικής.

## Βιογραφικά στοιχεία
Ο Ιωάννης Οικονόμου του παπα-Παύλου γεννήθηκε το 1875 στο Λούκοβο (Ταξιάρχη) Χαλκιδικής. Οι πρόγονοί του ήταν ιερείς για επτά γενεές. Το 1905 ο Ιωάννης Οικονόμου μετέβη στη Θεσσαλονίκη, προκειμένου να συνεννοηθεί με το Ελληνικό Προξενείο και τον αξιωματικό Δ. Κάκκαβο για την ανάληψη ένοπλης δράσης. Κατά την επιστροφή του, κοντά στον ποταμό Ολύνθιο, στην περιοχή Βατόνια *(ανάμεσα στο [[Παλαιόκαστρο Χαλκιδικής|Παλαιόκαστρο]] και τον [[Άγιος Πρόδρομος Χαλκιδικής|Άγιο Πρόδρομο]])* συνάντησε δύο Οθωμανούς χωροφύλακες, οι οποίοι τον υποχρέωσαν να τους μεταφέρει στον Πολύγυρο με το γαϊδούρι του. Ο Ιωάννης Οικονόμου Παπαπαύλου βρήκε την κατάλληλη ευκαιρία και τους πέταξε σε παρακείμενο γκρεμό. Στη συνέχεια έσπευσε να καταταγεί σε ένοπλη ομάδα. Το διάστημα 1905 - 1906 έδρασε ως οπλίτης στη Λίμνη των  Γιαννιτσών. Το 1907 επέστρεψε στη Χαλκιδική και έγινε υπαρχηγός στο σώμα του Γεώργιου Γιαγκλή. Έδρασε ως ομαδάρχης στις περιοχές Λαγκαδά, Βόλβης και Παγγαίου και κατάφερε να εξουδετερώσει τα άντρα των Βουλγάρων κομιτατζήδων στη Ζάροβα (Νικόπολη) και στο Καρατζάκιοϊ (Μονοκκλησιά). Μετά την αναγκαστική αποχώρηση του Γεώργιου Γιαγκλή στη Αθήνα για λόγους ασφαλείας, στις αρχές του θέρους του 1907, ο Ιωάννης Οικονόμου Παπαπαύλου ανέλαβε τα ηνία στο σώμα και συνεργάστηκε με τον οπλαρχηγό Στέργιο Βλάχβεη, καθώς και με τους αξιωματικούς Β. Παπακώστα και Γ. Γαλανόπουλο που δρούσαν στη ευρύτερη περιοχή. Τον Ιούλιο του 1908 με την επανάσταση των Νεότουρκων και τη χορήγηση γενικής αμνηστίας, παρέδωσε τα όπλα. Σύντομα όμως, διαπίστωσε τα σχέδια των Νεότουρκων που επιδίωκαν να εξοντώσουν τους παλιούς Μακεδονομάχους και να εκτουρκίσουν εθνικά την Οθωμανική Αυτοκρατορία. Έτσι, ανέλαβε πάλι ένοπλη δράση και εκτέλεσε δύο Οθωμανούς χωροφύλακες στο Χολομώντα κοντά στην Λιαριγκόβη (Αρναία). Δημιούργησε νέα ένοπλη ομάδα με τους συμπατριώτες του Αστέριο Γιαννάκη και Παραδείση Καραμούζη, καθώς και τον Βρασταμινό Χριστόδουλο Καρατζόβαλη και το ίδιο έτος, εξόντωσαν συμμορία Τουρκαλβανών που μετέφεραν όπλα για τον εξοπλισμό των Τούρκων, κοντά στο Μεταγγίτσι. Το Νεοτουρκικό κομιτάτο τον επικήρυξε, ενώ δολοφονήθηκε στις 18 Ιουλίου του 1909 στη γενέτειρά του.

## Παραπομπές


Κατηγορία:Μακεδονομάχοι
Η κάθοδος των εννιά

***Η κάθοδος των εννιά*** είναι μια ελληνική ταινία περιπέτειας του 1984 σε σκηνοθεσία Χρίστου Σιοπάχα, βασισμένη στην ομώνυμη νουβέλα του Θανάση Βαλτινού. Η ταινία παρουσιάστηκε στο Φεστιβάλ Θεσσαλονίκης 1984.

## Πλοκή
Η ταινία διαδραματίζεται το καλοκαίρι του 1949, στο τέλος δηλαδή του Εμφυλίου Πολέμου, και επικεντρώνεται σε μια ομάδα εννέα ανταρτών του Δημοκρατικού Στρατού που προσπαθεί κρυφά να κατέβει από τον Ταΰγετο στη θάλασσα μετά τις εκκαθαριστικές επιχειρήσεις του στρατού στην περιοχή. Το νερό ελάχιστο, η αγωνία υπέρμετρη, η μοίρα τους προδιαγεγραμμένη. Στο τέλος, οι αντάρτες εξοντώνονται από τον στρατό και από οπλισμένους χωρικούς, εκτός από ένα νεαρό, που καταφέρνει να ξεφύγει.

## Παραγωγή

Ο σκηνοθέτης έχει δηλώσει σε συνέντευξή του:*«Η Κάθοδος των εννιά» είναι μια ταινία που παίρνει το θέμα της μέσα από την [[ελληνική ιστορία]]. Όσο κι αν φαίνεται απίστευτο, είναι η πρώτη ταινία που αναφέρεται στον εμφύλιο πόλεμο. Η δική μου ανάγνωση στη φιλολογική «Κάθοδο» του [[Θανάσης Βαλτινός|Θανάση Βαλτινού]], έβγαλε σε πρώτο πλάνο τη [[μοναξιά]] και την αξιοπρέπεια των χαμένων. Είναι μια ταινία βέβαια για την ήττα, αλλά δεν έχει το κεφάλι της σκυφτό, με όση θλίψη κι αν κουβαλάει μέσα της. Θεωρώ την «Κάθοδο των εννιά» αισιόδοξη τραγωδία.*

## Διανομή

* Χρήστος Καλαβρούζος ως καπετάν-Νικήτας**'
* [[Αντώνης Αντωνίου (ηθοποιός)|Αντώνης Αντωνίου]] ως Κωστής
* [[Βασίλης Τσάγκλος]] ως Σαράντος
* Ηλίας Γιαννιτσός ως Νάσιος**
* Χρήστος Ζορμπάς ως Γιάννης
* Κώστας Χαραλαμπίδης
* Κώστας Βήχας
* Χρύσανθος Χρυσάνθου
* Κώστας Τζουβάρας
* Στράτος Παχής
* Δημήτρης Γιαννακόπουλος
* Νεόφυτος Ταλιώτης ως αφηγητής (φωνή)

## Διακρίσεις
Εκτός από τα βραβεία της στο Φεστιβάλ Θεσσαλονίκης 1984 (Πρωτοεμφανιζόμενου σκηνοθέτη, Β' Ανδρικού Ρόλου για τον Βασίλη Τσάγκλο), η *Κάθοδος των εννιά* κέρδισε ένα από τα τρία χρυσά βραβεία του 14ου Διεθνούς Φεστιβάλ Κινηματογράφου της Μόσχας στη Σοβιετική Ένωση το 1985.

## Παραπομπές

## Εξωτερικοί σύνδεσμοι

* 

Κατηγορία:Ελληνικές περιπετειώδεις ταινίες
Κατηγορία:Ταινίες του 1984
Κατηγορία:Ελληνικές ταινίες της δεκαετίας 1980
Σαλιχά Ντιλασούμπ Σουλτάνα

Η **Χασεκί Σαλιχά Ντιλασούμπ Βαλιντέ Σουλτάν** (Οθ. Τούρκικα:صالحة دل آشوب سلطان) (Σέρβικα: Султанија Салиха Дилашуб), Τούρκικα: *Haseki Saliha Dilaşub Valide Sultan*, 1627 - 4 Δεκεμβρίου 1689) ήταν μια μια από τις Χασεκί Σουλτάν και η δεύτερη σύζυγος του σουλτάνου Ιμπραήμ Α΄ και μητέρα του σουλτάνου της Σουλεϊμάν Β΄ Οθωμανικής Αυτοκρατορίας.

Ο πλήρης τίτλος ήταν: ***Devletlu İsmetlu Haseki Saliha Dilaşub Valide Sultan Aliyyetü'ş-Şân Hazretleri***

## Βιογραφικά στοιχεία
[left|thumb|Ο γιος της Σαλιχά Ντιλασούπ Σουλτάν, [Σουλεϊμάν Β΄]]
Γεννήθηκε περίπου το 1627 ως Χριστιανή Ορθόδοξη με το όνομα Καταρίνα (Αικατερίνη), στην περιοχή της Σερβίας (το σημερινό Κόσοβο ή το Μαυροβούνιο) και στη συνέχεια, μετά τη σύλληψή της από τους Οθωμανούς ως σκλάβα, εξισλαμίστηκε.  

Στις 15 Απριλίου 1642 σε ηλικία 15 ετών γέννησε τον μοναδικό γιο της, Σουλεϊμάν Β΄, που ήταν νεότερος αδελφός του Μωάμεθ Δ΄. Ο Μωάμεθ ήταν γιος της Τουρχάν Χατιτζέ Σουλτάν. Έγινε παλλακίδα του Σουλτάνου Ιμπραήμ Α΄, καθώς και Βαλιντέ Σουλτάν του γιου τους Σουλεϊμάν Β΄, ενώ λίγο αργότερα απέκτησε και μια κόρη, την Αϊσέ Σουλτάν.  

Σε κάποιες οθωμανικές πηγές αποκαλείται ως Ασούμπ, και ήταν η πρώτη φαβορί του Σουλτάνου Ιμπραήμ πριν από την είσοδο της Χιουμασάχ Σουλτάν στο χαρέμι. Η Σαλιχά έχει περιγραφεί ως μια απλή εγκάρδια γυναίκα. 

Μετά την εκθρόνιση και το θάνατο του σουλτάνου Ιμπραήμ η Σαλιχά μαζί με τις άλλες συζύγους και τα άλλα μέλη που περιέβαλαν τον Ιμπραήμ στάλθηκαν στο παλιό παλάτι. Η πρώτη σύζυγος του Ιμπραήμ Α΄, Τουρχάν παρέμεινε στο παλάτι Τοπ Καπί ως Βαλιντέ Σουλτάν, εφόσον ο γιος της, Μωάμεθ Δ΄, διαδέχτηκε τον πατέρα του ως Σουλτάνος. 

Ήλπιζε ότι η σύγκρουση της πρώτης συζύγου του Ιμπραήμ, Τουρχάν και της μητέρας του Ιμπραήμ, Κιοσέμ Σουλτάν θα άλλαζε την τύχη της στο ότι θα γινόταν Βαλιντέ Σουλτάν. 

Η Κιοσέμ Σουλτάν σκόπευε να σκοτώσει την Τουρχάν και να δηλητηριάσει τον εγγονό της Μωάμεθ με την βοήθεια των Γενίτσαρων και να ανεβάσει στον θρόνο τον Ηγεμόνα Σουλεϊμάν, γιο της Σαλιχά. Το σχέδιο αυτό αποσκοπούσε στην αντικατάσταση της Τουρχάν από την Σαλιχά γιατί η Σαλιχά ήταν πιο εύκολα ελεγχόμενη. 

Ωστόσο, μία δούλα από το χαρέμι προειδοποίησε την Τουρχάν Χατιτζέ Σουλτάν η οποία κατάφερε να στραγγαλίσει την Κιοσέμ Σουλτάν με τη βοήθεια των ευνούχων στο χαρέμι. Αυτό έφερε στη Σαλιχά 39 χρόνια φυλάκισης στο Παλαιό Παλάτι. 

Η Εμετουλάχ Ραμπιά Γκιουλνούς Σουλτάν, σύζυγος του Μωάμεθ Δ΄, γιου της Τουρχάν, επιχείρησε να σκοτώσει τους αδελφούς του συζύγου της από άλλες μητέρες, Σουλεϊμάν Β΄ και Αχμέτ Β΄ αλλά η Τουρχάν απέτρεψε αυτές τις απόπειρες. Ο Σουλεϊμάν ήταν γιος της Σαλιχά και ο Αχμέτ ήταν γιος της Χατιτζέ Μουαζέζ Σουλτάν. 

Μετά την άνοδο του γιου της στο θρόνο το 1687, έγινε Βαλιντέ Σουλτάν. Από τα τέσσερα χρόνια βασιλείας του γιου της, Σουλεϊμάν Β΄, έζησε μόνο για δύο χρόνια. Πέθανε στην Κωνσταντινούπολη στις 4 Δεκεμβρίου του 1689. 

Ο χώρος ανάπαυσής της βρίσκεται εντός του τάφου του Σουλεϊμάν του Μεγαλοπρεπούς, στο Σουλεϊμανιγέ Τζαμί, στην Κωνσταντινούπολη.

## Παραπομπές


## Βιβλιογραφία
*  (paperback).
*  (Hardcover).

Κατηγορία:Βασιλομήτωρ
Κατηγορία:Βαλιδέ Σουλτάνες
Κατηγορία:Σουλτάνες της Οθωμανικής Αυτοκρατορίας
116 (αριθμός)

Το **116** (εκατόν δέκα έξι) είναι ο φυσικός αριθμός που βρίσκεται μετά από το 115 και πριν από το 117. Είναι άρτιος αριθμός, αφού 116:2 = 58, δηλαδή διαιρείται με το 2, στο σύνολο των φυσικών αριθμών. Ο αριθμός 116 συμβολίζεται ως **CXVI** στο ρωμαϊκό σύστημα αρίθμησης και ως **ΡΙϚ´** ή **ρις΄** στο ελληνικό σύστημα αρίθμησης.

## Στα μαθηματικά
* Το 116 είναι ένας σύνθετος αριθμός,  αφού οι φυσικοί διαιρέτες του είναι 1, 2, 4, 29, 58 και 116 δηλαδή έχει και άλλους φυσικούς διαιρέτες, εκτός του 1 και του εαυτού του. Ο επόμενος σύνθετος αριθμός είναι το 117.
* Το ανάπτυγμα πρώτων παραγόντων του 116 είναι 116 = 22· 29.

## Το 116 στη Χημεία
* Ο ατομικός αριθμός 116 αντιστοιχεί στο Λιβερμόριο.

## Το 116 στην αστρονομία
*Ο 116 Σιρόνα, είναι ένας μεγάλος και λαμπρός αστεροειδής.

## Παραπομπές


Κατηγορία:Σύνθετοι αριθμοί